ในยุคสังคมก้มหน้าที่อุปกรณ์อิเล็กทรอนิกส์เข้ามาแทนที่วิถีปฏิบัติแบบเดิมๆ เทคโนโลยีเป็นสิ่งที่มนุษย์ขาดไม่ได้ แน่นอนว่าเหรียญมี 2 ด้านเสมอ เทคโนโลยีที่ว่าดีนั้นก็แฝงภัยเงียบพร้อมคร่าชีวิตผู้คนได้เช่นกัน การนั่งทำงานนานผ่านหน้าจอคอมพิวเตอร์ หรือแม้แต่การเล่นมือถือ ท่าทางเหล่านี้เมื่อเกิดการทำท่าเดิมซ้ำๆ จนติดเป็นนิสัยคุณอาจกลายเป็น Text Neck Syndrome โดยไม่รู้ตัว และหากไม่ปรับพฤติกรรมคุณเอง ก็หลีกเลี่ยงไม่ได้ที่จะเสี่ยงเป็นโรคกระดูกคอเสื่อมในที่สุด